बढ़ती महंगाई के बीच निर्यातक भी ड्रा बैक की रकम बढ़े हुए दर से दिए जाने की मांग सरकार से लगातार कर रहे हैं। हालांकि उनकी इस मांग को संज्ञान में लेते हुए सरकार ने तेजी से कार्रवाई शुरू कर दी है। बीते महीने ही निर्यातकों से ड्रा बैक के बाबत उनके खर्चे से संबंधित डिटेल रिपोर्ट तलब की थी। जिसे लंबी कसरत के बाद महानगर निर्यात एसोसिएशन की ओर से ड्रा बैक विभाग को भेज दिया था। अब इस मसले पर कस्टम, ड्रा बैक विभाग और निर्यातक के बीच महत्वपूर्ण बैठक होनी है। इस बैठक में निर्यातक विभाग के आला अधिकारियों के समक्ष अपनी समस्याओं को रखेगें। साथ ही वेस्ट मैटेरियल के मद में निर्यात एसोसिएशन के पदाधिकारी अपना पक्ष रखेंगे। सूत्रों के मुताबिक यह बैठक इसी माह के अंत में होनी है। उधर एसोसिएशन के सचिव सतपाल ने बताया कि इस बात संकेत मिले हैं। इसकी तैयारी में वे जुटे हैं।